Ir-Regolament tal-Kummissjoni (KE) Nru 1708/2003
tas-26 ta’ Settembru 2003
li jiffissa l-koeffiċjenti li japplikaw għaċ-ċereali esportati fil-għamla ta’ whiskey Irlandiż għall-perjodu taż-żmien 2003/2004
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trttat li jistabbilixxi l-Komunità Ewopea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-orgnizzazzjoni tas-suq fiċ-ċereli [1], kif l-aħħar emendat bir-Regolament (KE) Nru 1104/2003 [2],
Wara li kkunsidrat ir-Regolament tal-Kummissjoni (KEE) Nru 2825/93 tal-15 ta’ Ottubru 1993 li jistabbilixxi ċerti regoli ddettaljati sabiex jiġi applikat ir-Regolament tal-Kunsill (KEE) Nru 1766/92 rigward kif jiġu ffissati u konċessi r-rifużjonijiet aġġustati rigward iċ-ċereali esportati fil-għamla ta’ ċertu xorb spirituż [3], kif l-aħħar emendat bir-Regolament (KE) Nru 1633/2000 [4], u b’mod partikolari l-Artikolu 5 tiegħu,
Billi:
(1) L-Artikolu 4(1) tar-Regolament (KEE) Nru 2825/93 jistabilixxi illi l-kwantitajiet taċ-ċereali eliġibbli għar-rifużjoni għandhom ikunu l-kwantitajiet imqiegħda taħt kontroll u ddistillati, ippeżati b’koeffiċjent li jrid jiġi ffissat kull sena minn kull wieħed mill-Istati Membri interessati. Il-koeffiċjent għandu jesprimi l-proporzjon medju bejn il-kwantitajiet totali esportati u l-kwantitajiet imqiegħda fis-suq tax-xorb spirituż interessat, fuq il-bażi tas-xejra nnotata f’dawn il-kwantiajiet matul numru ta’ snin li jikkorrispondi mal-perjodu medju taż-żmien tal-għoti tal-għomor lix-xorb spirituż fil-kwistjoni. Fuq il-bażi tat-tagħrif fornit mill-Irlanda fil-perjodu taż-żmien mill-1 ta’ Jannar sal-31 ta’ Diċembru 2002, il-perjodu medju taż-żmien tal-għoti tal-għomor kien ħames snin għall-whiskey Irlandiż. Il-koeffiċjenti għall-perjodu taż-żmien mill-1 ta’ Ottubru 2003 sat-30 ta’ Settembru 2004 għandhom għalhekk jiġu ffissati kif xieraq.
(2) L-Artikolu 10 tal-Protokoll 3 mal-Ftehim dwar iż-Żona Ekonomika Ewropea [5] jipprekludi l-konċessjoni ta’ rifużjonijiet rigward l-esportazzjonijiet lejn il-Liechtenstein, l-Islanda u n-Norveġja. Barra minn hekk, il-Komunità kkonkludiet ftehimijiet ma’ ċerti pajjiżi terzi li jabolixxu r-rifużjonijiet fuq l-esportazzjoni. Skond l-Artikolu 7(2) tar-Rgolament (KEE) Nru 2528/93, dan ma għandu jittieħed l-ebda qies fil-kalkolu tal-koeffiċjenti għall-perjodu tas-snin 2003/2004,
(3) Il-miżuri pprovvduti f’dan ir-Regolament huma skond l-opinjoni tal-Kumitat tal-Ġestjoni taċ-Ċereali,
ADOTTAT DAN IR-REGOLAMENT;:
Artikolu 1
Għall-perjodu taż-żmien mill-1 ta’ Ottubru 2003 sat-30 ta’ Settembru 2003 il-koeffiċjenti pprovvduti fl-Artikolu 4 tar-Regolament (KEE) Nru 2825/93 li japplikaw għaċ-ċereali wżati fl-Irlanda fil-produzzjoni tal-whiskey Irlandiż għandhom ikunu kif speċifikat fl-Anness I ma’ hawn.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjail ta’ l-Unjoni Ewropea.
Għandu jibda japplika mill-1 ta’ Ottubru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Settembru 2003.